open-index/open-wikipedia-markdown huggingface dataset:
רוסלין סאנצ'ס

**רוסלין מילאגרוס סאנצ'ס רודריגס** (בספרדית: **Roselyn Milagros Sánchez Rodríguez**; נולדה ב-2 באפריל 1973) היא שחקנית, זמרת יוצרת ודוגמנית פוארטו ריקנית. מוכרת בשל תפקידה בתור הסוכנת המיוחדת אלנה דלגאדו בסדרת המשטרה של CBS, "ללא עקבות" (2005–2009).

## ביוגרפיה

סאנצ'ס נולדה בסן חואן, פוארטו ריקו, הצעירה מארבעה ילדים; יש לה שלושה אחים גדולים.

את השכלתה היסודית קיבלה בסן חואן. בגיל צעיר היא גילתה עניין גם בריקוד וגם במשחק והייתה מעלה מופעים למשפחתה. 

סאנצ'ז נרשמה לאוניברסיטת פוארטו ריקו (אנ'), שם כמו אביה ואחיה היא הייתה אמורה ללמוד שיווק. עם זאת, לאחר מספר קורסים היא עזבה את הלימודים. ב-1991, בגיל שמונה עשרה, עברה סאנצ'ס לניו יורק, שם לקחה שיעורי ריקוד, משחק ופיתוח קול. שנה לאחר מכן חזרה למולדתה ושיחקה בתפקיד קטן בסרט הקולנוע "קפטן רון" לצד קורט ראסל ומרטין שורט שצולם בחלקו במדינתה.

## קריירה
בשנת 1993 זכתה בתחרות יופי הנקראת "מיס פוארו ריקו פטיט".

בשנת 2001 שיחקה בסרט "שעת שיא 2", סרט ההמשך לשובר הקופות "שעת שיא", בכיכובם של ג'קי צ'אן וכריס טאקר.

בשנת 2003 גילמה את הבלשית אלנה מסיאס לצדו של אד אוניל בסדרת המשטרה "רשתות אל. איי." של רשת ABC.

בשנת 2005 החלה לשחק את התפקיד של הסוכנת המשטרתית אלנה דלגאדו בסדרה "ללא עקבות", תפקיד אותו ביצעה עד 2009 וקיבלה עליו מועמדות לפרס NAACP Image.

היא הייתה אחת המועמדות לתפקיד של גבריאל סוליס בסדרה עקרות בית נואשות אך הפקת הסדרה ויתרה עליה עקב מבטאה הלטיני הכבד.

היא שיחקה במספר סרטי קולנוע וביניהם בסרט "בייסיק" וכמורה לבלט בסרט "תוכנית משחק" לצד דוויין ג'ונסון.

היא הופיעה בתפקידי אורח בסדרות "המופע של דרו קארי" ו"רופא להשכיר" וב-2003 הוציאה אלבום כזמרת.

בשנת 2013 החלה לגלם את דמותה של כרמן לונה, אחד התפקידים הראשיים בסדרת הדרמה-קומית "עוזרות בית נחושות" שיצר מארק צ'רי לרשת הטלוויזיה Lifetime. הסדרה סיימה את שידוריה ב-2016 לאחר 4 עונות.

בשנת 2014 כיכבה בסדרת הטלוויזיה הקולומוביאנית "Familia En Venta" בתפקיד הראשי של לילי, גרושה טרייה שמנסה לשקם את חייה ואת חיי משפחתה. 

בשנת 2019 שיחקה בתפקיד הראשי של ג'יג'י מנדוזה בסדרת הדרמה האמריקאית "גרנד הוטל" ברשת ABC, לצדו של דמיאן ביצ'יר ובהפקה של אווה לונגוריה. עוד באותה שנה שיחקה בסרט הטלוויזיה הרומנטי של רשת הולמרק "טעם של קיץ" לצד בעלה אריק וינטר.

## חיים אישיים
סאנצ'ס נישאה ב-9 באוגוסט 1998 לשחקן האנגלי גארי סטרץ'. השניים התגרשו ב-15 באפריל 2001. לאחר גירושיה, היא התחילה מערכת יחסים עם זמר הסלסה הפורטו ריקני ויקטור מנואל. עם זאת, בדצמבר 2005 היא הודיעה כי סיימה את מערכת היחסים ביניהם.

בדצמבר 2007 התארסה לשחקן אריק וינטר לאחר שנתיים של זוגיות יחד. הם התחתנו ב-29 בנובמבר 2008 בסן חואן, פוארטו ריקו. לבני הזוג יש בת, סבלה (ינואר 2012), ובן, דילן (נובמבר 2017).

סאנצ'ס תומכת בזכויות בעלי החיים וחברה בארגון אנשים למען יחס מוסרי לבעלי חיים.

## דיסקוגרפיה

### אלבומי אולפן

* *2003 - Borinqueña* 

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה פוארטו ריקניות
קטגוריה:דוגמניות פוארטו ריקניות
קטגוריה:זמרות פוארטו ריקניות
קטגוריה:רקדניות פוארטו ריקניות
קטגוריה:פעילות זכויות בעלי חיים
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
ניגמטילה יולדאשב

ממוזער
**ניגמטילה טולקינוביץ' יולדאשב** (באוזבקית: **Nig‘matilla To‘lqinovich Yo‘ldoshev**; נולד בטשקנט ב-5 בנובמבר 1962) הוא מדינאי אוזבקי, שכיהן כנשיאה בפועל של אוזבקיסטן מות אסלאם קרימוב ב-2 בספטמבר 2016 עד 8 בספטמבר 2016.

## ביוגרפיה
סנאטור ויושב ראש הסנאט האוזבקי מ-22 בינואר 2015.

השתלם בפקולטה למשפטים של אוניברסיטת טשקנט ועבד במשרד התביעה הכללית באוזבקיסטן משנת 1987.

בשנת 1999 מונה לעמוד בראש מחלקת החקירות הראשית של משרד התובע הכללי, ובשנת 2000 היה אחראי לפיקוח על ביטחון הפנים.

בשנים 2003-2006 מונה ליועץ הנשיאותי לענייני תיאום בין זרועות הביטחון, ובשנים 2006-2008 עמד בראש המחלקה למאבק בפשעי מס במשרד התובע הכללי.

עד 2011 כיהן כסגן התובע הכללי האוזבקי, ולאחר מכן מונה לתפקיד שר המשפטים, תפקיד שמילא עד ינואר 2015 עת נבחר לעמוד בראש הסנאט האוזבקי.

בהתאם לסעיף 96 בחוקה האוזבקית, עקב מות נשיא אוזבקיסטן אסלאם קרימוב הוא הפך לממלא מקום נשיא אוזבקיסטן.

## קישורים חיצוניים

קטגוריה:נשיאי אוזבקיסטן
קטגוריה:ילידי 1962
פלורנטין פוגבה

**פלורנטין פיילי פוגבה** (בצרפתית: **Florentin Peilé Pogba**; נולד ב-19 באוגוסט 1990) הוא כדורגלן גינאי המשחק בעמדת הבלם בסושו ובנבחרת גינאה, שבה הוא משמש גם קפטן. פלורנטין הוא אחיו הגדול של הכדורגלן פול פוגבה.

## קריירה
פוגבה נולד בקונאקרי, בירת גינאה, וכשהיה בן 8 חודשים עבר עם משפחתו לצרפת. הוא החל לשחק כדורגל בקבוצות נוער באיל-דה-פראנס. בשנת 2007 עבר למחלקת הנוער של סלטה ויגו הספרדית שם שיחק כשנתיים. בשנת 2009 עבר למחלקת הנוער של סדאן הצרפתית. לאחר כשנתיים מוצלחות בקבוצת הנוער חתם פוגבה לעונה אחת בקבוצת הבוגרים של המועדון. בשנת 2012 נמכר לסנט אטיין תמורת חצי מיליון אירו, אך הושאל בחזרה לסדאן לעונה אחת. בסך הכל רשם 44 הופעות ליגה ו-4 שערי ליגה במדי הקבוצה. לאחר מכן חזר לסנט אטיין וב-3 בדצמבר 2013 ערך את הופעת הבכורה שלו במועדון. ב-17 באוגוסט 2016 כבש את שער הניצחון נגד בית"ר ירושלים בפלייאוף הליגה האירופית בניצחון 2-1. ב-31 בינואר 2018 חתם פוגבה לשנה וחצי בגנצ'לרבירליגי הטורקית. ב-5 בפברואר 2019 חתם באטלנטה יונייטד מה-MLS. ב-27 במאי 2020 חזר לצרפת וחתם בסושו.

## נבחרת לאומית
משנת 2010 הוא משחק בנבחרת גינאה, שבה הוא משמש גם קפטן.

## חיים אישיים
שני אחיו של פוגבה כדורגלנים אף הם: אחיו התאום, מתיאס פוגבה, כדורגלן נבחרת גינאה, ואחיו הצעיר, פול, כדורגלן יובנטוס ונבחרת צרפת.

## קישורים חיצוניים

קטגוריה:כדורגלנים גינאים
קטגוריה:כדורגלנים צרפתים
קטגוריה:בלמי כדורגל גינאים
קטגוריה:בלמי כדורגל צרפתים
קטגוריה:פריז: כדורגלנים
קטגוריה:כדורגלני סנט אטיין
קטגוריה:כדורגלני סדאן
קטגוריה:כדורגלני גנצ'לרבירלי
קטגוריה:כדורגלני אטלנטה יונייטד
קטגוריה:כדורגלני סושו
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2015
קטגוריה:צרפתים ממוצא גינאי
קטגוריה:ספורטאים זרים בארצות הברית
קטגוריה:ספורטאים צרפתים בטורקיה
קטגוריה:ספורטאים זרים בהודו
קטגוריה:ילידי 1990
אלפונסו

קטגוריה:שמות פרטיים לגברים
קטגוריה:שמות פרטיים ספרדיים
2034

__TOC__

## אירועים צפויים
* 28 בספטמבר - ליקוי ירח
* שיעור החרדים באוכלוסיית מדינת ישראל יעמוד על 17.2%, כך לפי מחקר שערך משרד הבינוי והשיכון בשנת 2015.
* שווייץ מתכננת להוציא משימוש את תחנת הכוח הגרעינית האחרונה שלה עד שנה זו.
* מועד משוער לפתיחה חלקית של הרכבת התחתית של גוש דן

## לוח שנה

## ראו גם

## קישורים חיצוניים

## הערות שוליים
פרי וירטמן

**פרי וירטמן** (; נולד ב-27 ביוני 1992) הוא שחיין הולנדי, האלוף האולימפי (ריו דה ז'ניירו 2016), אלוף העולם (בודפשט 2017) ואלוף אירופה (ברלין 2014) בשחייה במים פתוחים במשחה ל-10 ק"מ.

## ביוגרפיה
וירטמן נולד בנארדן. הוא מתאמן באיינדהובן בהדרכתו של מרסל ואודה.

### 2013
באליפות העולם שנערכה בברצלונה, ספרד בשנת 2013 סיים וירטמן במקום שישי בשחייה במים פתוחים, במשחה ל-10 ק"מ בתוצאה של 1:49:20.3 שעות. 

### 2014
בשנת 2014 זכה וירטמן בשתי מדליות זהב באליפות אירופה שהתקיימה בברלין שבגרמניה, במשחה ל-10 ק"מ בתוצאה של 1:49:56.2 שעות, לפני תומאס לורץ מגרמניה (1:49:59.0 שעות) ויבגני דרצב מרוסיה (1:50:00.6 שעות) ובמשחה הקבוצתי ל-5 ק"מ ביחד עם שרון ון רוונדאל ומרסל סחאוטן בתוצאה של 55:47.8 דקות, לפני יוון (56:05.5 דקות) וגרמניה (56:14.8 דקות). נוסף לכך, הוא סיים במקום שמיני במשחה ל-800 מטר חופשי בתוצאה של 7:55.57 דקות ובמקום חמישי במשחה שליחים 4x200 מטר חופשי בתוצאה של 7:11.59 דקות, כשחיין שני הוא קבע ב"זינוק שליחים" תוצאה של 1:47.65 דקות.

### 2015
באליפות העולם שנערכה בקאזאן שברוסיה ב-2015 זכה וירטמן בשתי מדליות כסף בשחייה מים פתוחים, במשחה ל-10 ק"מ בתוצאה של 1:50:00.3 שעות, אחרי ג'ורדן וילימובסקי מארצות הברית (1:49:48.2 שעות) ולפני ספירידון יאניוטיס מיוון (1:50:00.7 שעות) ובמשחה הקבוצתי ל-5 ק"מ ביחד עם שרון ון רוונדאל ומרסל סחאוטן בצוותא עם הקבוצה מברזיל בתוצאה של 55:31.2 דקות, אחרי גרמניה (55:14.4 דקות). 

### 2016
באליפות אירופה בשחייה במים פתוחים שנערכה בהורן, הולנד ביולי 2016 זכה וירטמן במדליית זהב במשחה ל-10 ק"מ בתוצאה של 1:55:20.6 שעות, לפני ג'ק ברנל מבריטניה (1:55:21.2 שעות) ומרק אנטואן אוליבייה מצרפת (1:55:21.6 שעות). נוסף לכך, הוא סיים במקום חמישי במשחה ל-5 ק"מ בתוצאה של 55:14.8 דקות.

באולימפיאדת ריו דה ז'ניירו (2016) זכה וירטמן במדליית זהב בשחייה במים פתוחים במשחה ל-10 ק"מ בתוצאה של 1:52:59.8 שעות, לפני ספירידון יאניוטיס (1:52:59.8 שעות) ומרק אנטואן אוליבייה (1:53:02.0 שעות). למעשה, הוא חצה את קו הסיום שני אך נגע בקיר שעון העצר ראשון, לאחר שיאניוטיס פיספס את הנגיעה. רק לאחר 15 דקות של דיון הוחלט על הסדר הנ"ל.

### 2017
באליפות העולם שנערכה בבודפשט, הונגריה ביולי 2017 זכה וירטמן במדליית זהב במשחה ל-10 ק"מ בתוצאה של 1:51:58.5 שעות, לפני ג'ורדן וילימובסקי (1:51:58.6 שעות) ומרק אנטואן אוליבייה (1:51:59.2 שעות).

### 2021
באולימפיאדת טוקיו (2020) סיים וירטמן במקום שביעי במשחה מים פתוחים ל-10 ק"מ בתוצאה של 1:51:30.8 שעות ולא הצליח להגן על תוארו.

## חייו האישיים
משנת 2016 בת הזוג של וירטמן היא ראנומי קרומווידג'ויו, אלופה אולימפית, אלופת עולם ושיאנית העולם בשחייה.

## תארים והישגים
* בשנים 2016 ו-2017 זכה וירטמן בתואר שחיין השנה במים פתוחים.

## קישורים חיצוניים

## הערות שוליים

קטגוריה:שחייני חופשי
קטגוריה:שחייני מים פתוחים הולנדים
קטגוריה:אלופי עולם בשחייה במים פתוחים
קטגוריה:שחיינים באולימפיאדת ריו דה ז'ניירו (2016)
קטגוריה:שחיינים באולימפיאדת טוקיו (2020)
קטגוריה:אלופים אולימפיים הולנדים: שחייה
קטגוריה:הולנדים שנולדו ב-1992
ניסקנס קבאנו

**ניסקנס קבאנו** (בצרפתית: **Nesskens Kebano**; נולד ב-10 במרץ 1992 במונטראו) הוא כדורגלן צרפתי-קונגולזי המשחק בעמדת הקשר בקבוצת פולהאם ובנבחרת הרפובליקה הדמוקרטית של קונגו.

## קריירה
קבאנו נקרא על שם כדורגלן העבר ההולנדי, יוהאן ניסקנס. הוא החל לשחק כדורגל במחלקת הנוער של א.ס.א מונטראו מצרפת שם שיחק כעשור. בשנת 2006 עבר למחלקת הנוער של מועדון הפאר הצרפתי- פריז סן-ז'רמן שם שיחק כ-5 שנים. לאחר מכן חתם השחקן בקבוצת הבוגרים ל-4 שנים. בעונתו הראשונה בקבוצה שותף ב-8 משחקי ליגה ואף כבש שער, ובנוסף רשם הופעה במוקדמות הליגה האירופית נגד קרפטי לבוב. בשנת 2012 הושאל לקן לעונה אחת, בה שותף ב-9 משחקי ליגה וכבש שער ליגה אחד. לאחר שחזר לקבוצתו, נמכר קבאנו לשרלרואה הבלגית בה שיחק כשנתיים, ורשם 77 הופעות ליגה ו-36 שערי ליגה. בקיץ 2015 חתם קבאנו לשלוש שנים בראסינג גנק הבלגית ושיחק 16 משחקי ליגה וכבש 7 שערים. קבאנו לא התאקלם בקבוצה וב-26 באוגוסט 2016 חתם לשלוש שנים בפולהאם מהצ'מפיונשיפ תמורת 4.5 מיליון אירו. ב-27 באוגוסט 2016 ערך את הופעת הבכורה שלו במדי הקבוצה בניצחון על בלקברן רוברס.

## נבחרת לאומית
קבאנו שיחק משנת 2008 עד שנת 2012 בנבחרות הנוער של צרפת ורשם בהן 37 הופעות ו-5 שערים. בשל אזרחותו הקונגולזית, בחר לשחק בנבחרת הרפובליקה הדמוקרטית של קונגו לצד חברו לקבוצה דיומרסי נדונגלה. הוא רשם את הופעה הבכורה שלו בנבחרת בשנת 2014.

## קישורים חיצוניים

* 

קטגוריה:קשרי כדורגל צרפתים
קטגוריה:כדורגלנים צרפתים
קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני פריז סן-ז'רמן
קטגוריה:כדורגלני קן
קטגוריה:כדורגלני שרלרואה
קטגוריה:כדורגלני ראסינג גנק
קטגוריה:כדורגלני פולהאם
קטגוריה:כדורגלני מידלסברו
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:ספורטאים צרפתים בבלגיה
קטגוריה:ספורטאים צרפתים באנגליה
קטגוריה:ספורטאים זרים באיחוד האמירויות הערביות
קטגוריה:ספורטאים מהרפובליקה הדמוקרטית של קונגו בבלגיה
קטגוריה:ספורטאים מהרפובליקה הדמוקרטית של קונגו באנגליה
קטגוריה:אישים מהרפובליקה הדמוקרטית של קונגו שנולדו ב-1992
קטגוריה:צרפתים שנולדו ב-1992
צוות קרקע

[ממוזער|250px|שמאל|אנשי צוות קרקע מטפלים במטוס [טורנדו (מטוס קרב)|טורנדו]]
בתעופה, **צוות קרקע** הוא מכלול העובדים המטפלים בהכנת המטוס לטיסה. צוות קרקע כולל קשת רחבה של בעלי מקצועות טכניים: מכונאי מנועים, אלקטרונאים, פחחי מטוסים ועוד. בתעופה צבאית כולל צוות הקרקע גם אנשי חימוש, ובתעופה אזרחית כולל צוות הקרקע גם דיילי קרקע, המטפלים בעליית הנוסעים למטוס. 

בטייסת טיסה חיילי צוות קרקע נמנים עם הגף הטכני. פעולות צוות הקרקע כוללות: בדיקה יומית לכלי הטיס, בדיקה לפני טיסה, חימוש ותדלוק ותחזוקה קלה. לתחזוקה רחבה יותר פועלת בבסיס טיסה טייסת תחזוקה אווירית. הכשרת צוות קרקע לחיל האוויר הישראלי נעשית בבית הספר למקצועות הטכניים של החיל ובבתי ספר אזרחיים. 

## ראו גם
* המערך הטכני של חיל האוויר

## קישורים חיצוניים
* 

קטגוריה:תעופה אזרחית
קטגוריה:תעופה צבאית
קטגוריה:חיל האוויר הישראלי
ניהאד דביט

[שמאל|ממוזער|200px|האמנים ניהאד דביט ו[רות הורם]]
[שמאל|ממוזער|200px|האמנים ניהאד דביט ו[רות הורם ביצירת הפסל "חלומו של זית"]]
**ניהאד דביט** (1968 – 15 בינואר 2024) היה פסל ישראלי.

## ביוגרפיה
דביט היה בן למשפחה ערבית-נוצרית מסועפת ובעלת שורשים ביפו וברמלה. מגיל צעיר היה אתאיסט.
הוא למד והתחנך בין השאר בבית הספר התיכון לאמנויות תלמה ילין בגבעתיים. בגיל 19 זכה למלגת לימודים בבית הספר הגבוה לאמנויות בסופיה, בולגריה. שם רכש הכשרה אקדמית כפסל. בעת שהותו שם פתח וניהל מסעדה בשם "רמלה".
בגיל 27 הגיע ליוון, שם הסתבך בסמים, הועמד לדין, הורשע וישב שש שנים בכלא היווני.

בגיל 33 השתחרר מהכלא, שב לרמלה, רכש בית ישן בעיר העתיקה, שיפץ אתו והפך אותו גם לסדנה לאמנות. בהמשך התחתן, התגרש, ונישא בשנית לאישה מוסלמית.
אחד מתווי ההיכר המובהקים המאפיינים את עבודתו הם פסלי עצי הזית שהוא יצר. עצי הזית היו קרובים ללבו של דביט, כסמל מובהק בן אלפי שנים לנוף הים-תיכוני שבתוכו צמח, וכסמל לשלום במזרח התיכון ובעולם. דביט יצר מאות רבות של עצים, כל אחד מהם ייחודי ושונה מהאחרים. העצים עשויים חוטי ברזל ונחושת, בגדלים שונים - מגודל טבעי ועד לעצים זעירים. הגדולים שבהם מוצבים כפסלי חוצות.

דביט יצר בשנים האחרונות לחייו בעיקר פסלי ברזל. פסליו נרכשו על ידי אספני אמנות מישראל וממדינות אחרות. פסליו הוצגו בתערוכות יחיד ובתערוכות קבוצתיות, בין השאר ביפו, ברמלה, בירושלים ובקיבוץ ניר עוז, ובתערוכת אמנות קבוצתית, המוקדשת לעץ הזית בגלריה של האוניברסיטה המורמונית בהר הזיתים בירושלים.

### חלומו של זית
"חלומו של זית" הוא פסל של עץ זית שנוצר בשיתוף פעולה בין רות הורם לניהאד דביט. הפסל מוצב בכיכר וינגייט בירושלים, במקום המהווה פרשת דרכים בין היישוב היהודי, הערבי והנוצרי-מנדטורי. הפסל נוצר כמיזם עבור קרן "ראות ורעות" בירושלים, התומכת בין השאר באמנים עם נכות ראייה (רות היא אמנית בעלת מגבלת ראייה).

דביט עבד ויצר ברמלה. היה נשוי ואב לשלוש בנות ובן.

נפטר בפתאומיות בביתו בעיר רמלה ב-15 בינואר 2024.

## יצירות עיקריות

קובץ:St. Nicodemus and Joseph of Arimathea Church (Ramla).JPG|כנסיית טרה סנטה ברמלה
קובץ:PikiWiki Israel 44962 Horse sculpture by Nihad Dabeet in Ramla.JPG|פסל סוס מתכת של דביט ברמלה, ליד המנזר הפרנצסקני.
קובץ:PikiWiki Israel 44961 Pregnant woman sculpture by Nihad Dabeet in Ramla.JPG|פסלו של דביט, אישה בהריון, ברמלה.
קובץ:PikiWiki Israel 45716 Sculpture by Nihad Dabit in Ramla.JPG|פסל של ניהאד דביט בכיכר ברמלה.
קובץ:Holiday of Holidays festival (23).JPG|עץ זית ממתכת בפינת הרחובות הואדי וקיסריה בחיפה.
קובץ:Wingate-olive-1.jpg|"חלומו של זית" מוצב בכיכר וינגייט בירושלים.
קובץ:Halomo-shel-zait-mini.jpg|דגם הפסל "חלומו של זית" הפסל נוצר בשיתוף פעולה בין רות הורם לניהאד דביט.


## קישורים חיצוניים
* על הבית של ניהאד דביט, בבלוג של ימה
* , רות הורם

## הערות שוליים

קטגוריה:ערבים נוצרים ישראלים
קטגוריה:בוגרי תלמה ילין
קטגוריה:ישראלים שנולדו ב-1968
קטגוריה:ישראלים שנפטרו ב-2024
קטגוריה:יפו: אישים
קטגוריה:רמלה: אישים
דשובה

**דשובה** או **δ בעקרב** הוא כוכב בקבוצת עקרב, המרכזי מבין שלושת הכוכבים היוצרים את ראשו של העקרב (מעליו נמצא גרפיאס ומתחתיו π בעקרב).  שמו של הכוכב הוא שיבוש של המילה הערבית "גַ'בְּהַה" (**جبهة**) שפירושה מצח ושבמקור תיארה את שלושת הכוכבים שיוצרים את פני העקרב. בשל קרבתו למישור המילקה הירח מסתיר אותו מדי פעם ולעיתים רחוקות גם כוכבי הלכת כוכב חמה, נוגה ומאדים עוברים על פניו.

## מאפיינים
150px|ממוזער|ימין|עקומת ההארה של דשובה מיולי 2000 ועד למאי 2008
דשובה הוא תת-ענק כחול מטיפוס ספקטרלי B0, שנמצא לקראת סיום שלב היתוך המימן בליבתו. לכוכב מסה של כ-13 מסות שמש ורדיוסו כ-6.5 רדיוסי שמש. הכוכב מאיר בעוצמה גדולה פי 38,000 מעוצמת ההארה של השמש, אך למעלה מ-90% מקרינתו הם בתחום העל-סגול ובאור נראה הוא מאיר בעוצמה של פי 2,500 מהשמש. בשנת 2000 בהירות נראית הכוכב החלה לעלות מדרגה 2.3 והגיעה לדרגה 1.6 שנתיים לאחר מכן והכוכב הפך מהחמישי הכי בהיר בקבוצה לשני הכי בהיר. לאחר מכן בהירות הכוכב ירדה חזרה לדרגה 2.3 בשנת 2005. בשנת 2010 הבהירות שוב החלה לעלות עד שהגיעה לדרגה 1.7 ב-2011. השינויים והפתאומיים וחסרי הסדירות בבהירות מיוחסים לזריקה של חומר מאזור קו המשווה של הכוכב, שמסתובב על צירו במהירות של לפחות 180 קילומטר בשנייה, אך ככל הנראה הרבה יותר מכך. החומר שנזרק יוצר דיסקה המקיפה את הכוכב וההתנגשויות בתוך הדיסקה גורמות להתחממות הגז ולשינויי הבהירות, שמסווגים את דשובה כמשתנה γ בקסיופאה.

### דשובה B
לדשובה יש בן זוג עמום - דשובה B שהוא כוכב הסדרה הראשית מטיפוס B1, B2 או B3, מסתו כ-8 מסות שמש ועוצמת ההארה שלו היא בערך פי 4,000 מזו של מהשמש, אך מכיוון שהטמפרטורה על פניו היא יותר מ-20,000 קלווין, רובה המוחלט של הקרינה היא בתחום העל-סגול ובאור נראה הוא מאיר רק פי 200 מהשמש. זוג הכוכבים מקיפים זה את זה במסלול אליפטי מאוד בזמן הקפה של כ-10 שנים.

## קישורים חיצוניים
* דשובה באתר של ג'ים קלר
* 

## הערות שוליים

קטגוריה:תת-ענקים מסוג B
קטגוריה:כוכבי הסדרה הראשית מסוג B
קטגוריה:כוכבים כפולים
קטגוריה:משתני גמא בקסיופאה
קטגוריה:קבוצת הכוכבים עקרב
לואיק פרן

**לואיק פרן** (בצרפתית: **Loïc Perrin**; נולד ב-7 באוגוסט 1985 בסנט אטיין) הוא כדורגלן עבר צרפתי ששיחק בעמדת הבלם. לאורך כל הקריירה שיחק פרן רק בסנט אטיין בה שימש גם כקפטן, עד לפרישתו.

## קריירה
פרין החל לשחק כדורגל במחלקת הנוער של פ.צ פריגנאו הצרפתית. לאחר כשנה עבר למחלקת הנוער של פ.צ צ'ארלס לה וגילנטה. בשנת 1997 פרין עבר למחלקת הנוער של סנט אטיין שם שיחק כ-6 שנים. בעודו בן 18 חתם פרין בקבוצה הבוגרת של המועדון לשנתיים בהן שיחק בתור מחליף. בשנת 2005 קיבל פרין את חולצת ההרכב בקבוצה, ועם השנים הפך לאחד השחקנים הבולטים בקבוצה. כיום, פרין משמש בתור קפטן ונחשב לבלם מהטובים בכל הזמנים בקבוצה.

אך לצערו ב-24 ביולי 2020, במשחק הפרישה שלו בגמר הגביע הצרפתי מול פריז סן ז'רמן. הוא קיבל כרטיס אדום ישיר כאשר פצע בצורה חמורה את קיליאן אמבפה וירד בבושת פנים מהמגרש. המשחק נגמר 0–1 לפסז' שזכתה בגביע.

## נבחרת לאומית
בשנת 2003 זומן פרין לנבחרת צרפת עד גיל 18 ושיחק בה פעמיים ואף כבש שער. שנה לאחר מכן זומן לנבחרת צרפת עד גיל 21 בה רשם 4 הופעות. בשנת 2015 זומן פרין על ידי המאמן דידייה דשאן לסגל נבחרת צרפת במשחקי הידידות נגד נבחרת אלבניה ונגד נבחרת שוודיה. לאור פציעתו של הבלם ממאדו סאקו זומן פרין בשנית למשחקי הידידות, הפעם נגד נבחרות גרמניה ואנגליה. פרין טרם שיחק משחק רשמי במדי הנבחרת.

## תארים
;סנט אטיין
* גביע הליגה הצרפתית (1): 2012/2013

## קישורים חיצוניים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני סנט אטיין
קטגוריה:סנט אטיין: כדורגלנים
קטגוריה:צרפתים שנולדו ב-1985
איך אתם יודעים

**איך אתם יודעים** (באנגלית: **How Do You Know**) הוא סרט קומדיה רומנטית משנת 2010 בבימויו של ג'יימס ברוקס ובכיכובם של ריס וית'רספון, פול ראד ואוון וילסון. הסרט מתאר את לבטיה של שחקנית בייסבול המודחת מנבחרת ארצות הברית ובעודה בסערת רגשות נאלצת גם להתלבט בין מערכת יחסים עם שחקן בייסבול נרקיסיסט או עם איש עסקים בצרות.

## עלילה

ליסה יורגנסון (ריס וית'רספון) היא כוכבת בייסבול בת 31. ליסה מקבלת את הבשורה על ניפויה מהנבחרת כאשר היא נמצאת בראשיתה של מערכת יחסים עם מאטי ריינולדס (אוון וילסון).

ג'ורג' מדיסון (פול ראד) הוא המנהל של חברה בבעלות אביו צ'ארלס (ג'ק ניקולסון), אדם דורסני ובלתי נעים בעליל. הזמנה לחקירה פדרלית שמגיעה אליו פותחת מחול שדים המוביל לניתוקו מהחברה ולפרידתו מבת זוגו. כאשר הוא מובטל ועם איום של תביעה ואף כלא מעל ראשו, מתפתחת מערכת יחסים בין ג'ורג' לליסה, שמושפעת מאוד מהמשברים אליהם נקלעו שניהם. ליסה מגלה שבניגוד למאטי השטחי והממוקד בעצמו, ג'ורג' קשוב ורגיש. העלילה מסתבכת כאשר מאטי מגיע למסקנה שהוא מאוהב בליסה, מה שמוביל אותו לעשות מאמצים ניכרים להשתפר ביחסו אליה, מאמצים שאינם נעלמים מעיניה.

ליסה נאלצת לעמוד בהחלטה קשה: האם לבחור במאטי המרוויח מיליוני דולרים בשנה ועושה סקס נהדר אך ששוגה פעם אחר פעם ומשקיע מאמצים כנים לתקן את שגיאותיו, או לעבור לג'ורג' המובטל ושעתידו לא ברור, אך עם זאת רגיש ומקבל אותה כמו שהיא.

ג'ורג' מגלה בשלב זה כי מקור התסבוכת אליה נקלע הוא פעילות לא חוקית אשר בוצעה על ידי אביו. היות שאביו הורשע כבר בעבר, ג'ורג' צריך להחליט האם לקחת את האחריות על עצמו ולהסתכן בשנתיים-שלוש בכלא, או להימנע מכך, מה שיוביל כנראה לשליחת אביו ל-25 שנות מאסר, דבר שבגילו המתקדם פירושו כנראה ישיבה בכלא עד לסוף חייו.

ג'ורג' מחליט כי במצב העניינים הנוכחי, בו אין מטרה אמיתית לחייו, הוא יעדיף לשבת תקופה קצרה בכלא מאשר לראות את אביו נמק שנים על גבי שנים. לכן אם ליסה לא תיענה לחיזוריו הוא ייקח על עצמו את האחריות לפעילות הפלילית של אביו.

במהלך מסיבת יום ההולדת של ליסה אותה ארגן מאטי בדירתו מציע לה מאטי אירוסין, הצעה אותה ליסה מקבלת לאחר התלבטות רבה. בהמשך המסיבה מגיע ג'ורג', לא מספר לליסה על ההחלטה שקיבל, אך מבהיר לה שהוא מעוניין בה כבת זוגו וימתין להחלטתה ברחוב. ליסה מחליטה לדחות את הצעת האירוסין של מאטי ועוזבת אותו לטובת ג'ורג'.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:סרטים עם מוזיקה מאת הנס צימר
קטגוריה:סרטי 2010
קטגוריה:סרטים על נרקיסיזם
ברקנאים

**בַּרְקְנָאִים** (שם מדעי: Beryciformes), היא סדרה של דגים ממחלקת מקריני סנפיר החיה בימים עמוקים ברחבי העולם ועולים אל פני המים במשך הלילה. במשפחה זו 7 משפחות ובהם 157 מינים.

דגים אלה חיים באוקיינוסים וחיים בתהומות רוב שעות היום. הם בעלי גולגולת גדולה ובעלת צורה מוזרה, עיניים בוהקות, סנפירי גחון נוקשים וקשקשים חזקים. רובם בעלי צבעים חיוורים, לבנים או אדומים. לחלקם ישנם גם "פנסים" באזור ראשם.

מינים אלה חיים הרחק מהיבשה, אך לעיתים מגיעים לחופים שונים בלילות. הם חיים בעיקר באזורים סלעיים.

## מיון
*סדרה **ברקנאים** (Beryciformes)
**תת-סדרה Berycoidei
***משפחה Berycidae
**תת-סדרה Holocentroidei
***משפחה בַּרְקָנִיִּים (Holocentridae) - לעיתים משויכת לסדרה עצמאית
**תת-סדרה Trachichthyoidei
***משפחה פָּנָסִיִּים (Anomalopidae)
***משפחה ניבני התהומות (Anoplogastridae)
***משפחה Diretmidae
***משפחה מגינוניים (Monocentridae)
***משפחה צִנְּתָנִיִּים (Trachichthyidae)

## גלריה

קובץ:Anoplogaster cornuta iceland.jpg|ניבן התהומות
קובץ:Cleidopus gloriamaris.jpg|אננסון
קובץ:Sargocentron.jpg
קובץ:Atlantic roughy.jpg


## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1909
קטגוריה:טקסונים שתוארו בידי צ'ארלס טייט רגן
הקורפוס התשיעי (ורמאכט)

**הקורפוס ה-9** (בגרמנית: **IX. Armeekorps**) היה קורפוס של הוורמאכט שלחם במלחמת העולם השנייה.

## היסטוריה
הקורפוס הוקם בקאסל ב-1 באוקטובר 1934, וכמפקדו הראשון מונה פרידריך דולמן. במהלך המערכה בפולין שהה הקורפוס בחזית המערבית, כחלק מהארמייה הראשונה. במהלך המערכה על צרפת לחם הקורפוס בתחילה כחלק מהארמייה השישית במסגרת קבוצת ארמיות B, ולאחר מכן לחם הקורפוס במהלך **מבצע אדום** כחלק מהארמייה השנייה במסגרת קבוצת ארמיות A. במהלך מבצע ברברוסה לחם הקורפוס כחלק מהארמייה הרביעית, והשתתף בקרב סמולנסק, ובקרב על מוסקבה, ובבלימת מתקפת הנגד הרוסית סביב מוסקבה, לחם הקורפוס כחלק מארמיית הפאנצר הרביעית. הקורפוס לחם בקרבות השונים בגזרה המרכזית, ובסוף המלחמה לחם בקרבות בפרוסיה המזרחית.

## מפקדים
* גנרל חיל התותחנים פרידריך דולמן (1 באוקטובר 1934 - 25 באוגוסט 1939)
* גנרל חיל הרגלים הרמן גייר (25 באוגוסט 1939 - 31 בדצמבר 1941)
* גנרל חיל הרגלים הנס שמידט (31 בדצמבר 1941 - 15 באוקטובר 1943)
* גנרל חיל הרגלים אריך-היינריך קלסנר (15 באוקטובר 1943 - 5 בדצמבר 1943)
* גנרל חיל התותחנים רולף ווטמן (5 בדצמבר 1943 - 20 באפריל 1945)
* גנרל לוטננט הרמן הוהן (20 באפריל 1945 - 8 במאי 1945)

## סדר כוחות
### המערכה בצרפת
במהלך המערכה על צרפת ועל ארצות השפלה כלל הקורפוס את היחידות הבאות:
* הדיוויזיה ה-15
* הדיוויזיה ה-205

### מבצע ברברוסה
בתחילת מבצע ברברוסה כלל הקורפוס את היחידות הבאות:
* הדיוויזיה ה-137 
* הדיוויזיה ה-263
* הדיוויזיה ה-292

## קישורים חיצוניים
* הקורפוס ה-9 באתר lexikon-der-wehrmacht 
9
יעקב הרוזן

שמאל|ממוזער|הרצאה של הרוזן
**יעקב הרוזן** (רֶזניק) (א' באלול תרנ"ט, 7 באוגוסט 1899 – 16 בפברואר 1977) היה היסטוריון, סופר ומחנך, חוקר בתחום תולדות ההתיישבות היהודית בגליל ובתולדות האנוסים. פרסם חיבורים על דון יוסף נשיא ודונה גרציה.

## קורות חיים
הרוזן נולד במטולה. הוריו היו אליעזר רזניק, עולה מנבהרדק, שסלל את מסילות הרכבת מיפו לירושלים, וחיה בת יצחק משה קרונשטאדט. אביו שימש תחילה כחקלאי בזכרון יעקב, וכשהוקמה המושבה מטולה עבר להתגורר בה והיה מחלוצי עבודת האדמה במטולה.

יעקב למד בבית-הספר העממי במטולה ובגימנסיה "הרצליה" בתל אביב וכשפרצה מלחמת העולם הראשונה חזר לכפרו. באותה תקופה ערך ועד המושבה חיפושים אחר יוסף לישנסקי, יליד מטולה, שהיה פעיל במחתרת ניל"י - עקב פניית ועד זכרון יעקב שאויים על ידי מפקדת הצבא הטורקי, הנער יעקב נשלח לחיפושים אך הוא הוליכם שולל לבל ימצאו את לישנסקי. לאחר שגילו כמה טעויות שעשה הוא נשלח למאסר, אך שוחרר במהרה ונשלח לכפר גלעדי לשמור על רכושם של חברי השומר שנאסרו.

לאחר המלחמה שב ללימודיו בגימנסיה. כשהחלו ההתקפות הערביות על תל-חי בשנת ה'תרע"ט נשלח להגן על הגליל העליון יחד עם חבריו פסח ליפובצקי וסימקין. כשנפלה תל-חי ופונה הגליל העליון נשלח להגן על המושבה שרונה שבגליל התחתון.

הוא החל לפרסם את רשימותיו בעיתון הארץ למשך כמה שנים ועבד כמורה עברי בבית-הספר של כי"ח בביירות, שם נפגש עם המלך פייצל ואז פוטר מתפקידו. ב-1925 נסע להיות מורה עברי בבולגריה, הוא מונה לראש הסתדרות המורים, ערך עיתון והקים הוצאת-ספרים עברית. שם נתמנה לחבר מזכירות הקונגרס הציוני. ב-1929 נסע ללמוד משפטים בפריז שבצרפת וב-1933 קיבל תואר מוסמך למדעי המשפט.

ב-1936 נבחר לנשיא הסתדרות המורים היהודים, נשיא מועדון בני ארץ ישראל, ויו"ר חוג הנוער הלאומי היהודי בפריז.

היה נשוי לשושנה, אחות בריאות הציבור בירושלים.

## עבודתו המחקרית
ב-1933 פרסם את מאמרו הראשון בעיתון הצרפתי "מרקורי די פראנס" בו מתח ביקורת על שלטון המנדט וזכה לתגובת הנציב הצרפתי בסוריה. הוא למד לתואר ד"ר להיסטוריה והכין את ספרו על "דונה גרציה" בו הוכיח שהמלך קארל החמישי שנודע כאנטישמי, ניהל את חשבונו בבנק מנדס שהיה בבעלות יהודים אנוסים ושדונה גרציה מנדס הקלה את יחסו. עוד חשף שהחוזה בין טורקיה לצרפת שנחתם ב-1569 נכתב בעברית.

ב-1939 פרסם את ספרו "ארץ ישראל וארצות הברית של ערב" ובא במגע עם מדינאים צרפתים. בספטמבר באותה שנה הוציא את ספרו "מדיניותה של הציונות בעולם ובמזרח הקרוב". בתש"ט הוציא קובץ ספרותי בשם "האופק".

## ספריו
* **דונה גרציה, ומדינת היהודים בטבריה שבגליל.**
* **ארץ ירדן וחרמונים**, פרקים נשכחים מתולדות עמק החולה וביצות עמק הירדן.
* **באפק הסוער** - בעיות ודמויות: ספרות ומספרים על "הסיבוב השני".
* **דון יוסף נשיא**: נסיך נקסוס, מושל האיים ושליט הים התיכון - גדולי ישראל.
* **דון יוסף נשיא**: נסיך נקסוס, מושל האיים ושליט הים התיכון.
* **חזון ההתנחלויות בגליל**, תולדות המושבות ראש פינה, יסוד המעלה, משמר הירדן, עין זיתים, מחניים ומטולה.
* **ארץ ישראל וארצות הברית של ערב.**
* **מדיניותה של הציונות בעולם ובמזרח הקרוב.**
* **מטולה**, סיפור ייסודה של מטולה מראשיתה וסיפור מייסדיה.
* **קובץ זיכרון**, לזכר הסופר והעיתונאי שלום בן ברוך.

## קישורים חיצוניים
* 
* 

## הערות שוליים

קטגוריה:סגל בתי ספר של כל ישראל חברים
קטגוריה:אנשי היישוב ילידי הארץ
קטגוריה:יהודים הקבורים בהר הזיתים: חלקת קהילת ירושלים
קטגוריה:בוגרי גימנסיה הרצליה
קטגוריה:היסטוריונים ישראלים
קטגוריה:חוקרי תולדות עם ישראל
קטגוריה:מטולה: אישים
קטגוריה:ישראלים שנולדו ב-1899
קטגוריה:ישראלים שנפטרו ב-1977
בית הקברות בית שלום (מזרח לוס אנג'לס)

**בית הקברות בית שלום** במזרח לוס אנג'לס (באנגלית: **Home of Peace Cemetery**) הוא בית קברות יהודי בלוס אנג'לס שבקליפורניה, ארצות הברית.

בית הקברות ממוקם בשדרות ויטייר  במזרח לוס אנג'לס, בשדרות אלו ממוקמים שני בתי קברות יהודיים נוספים: בית הקברות בית ישראל ובית הקברות הר ציון.

בית הקברות הוא השני מבין בתי הקברות היהודיים שהוקמו בלוס אנג'לס, הוא נבנה ב-1901 על קרקע בשטח 30 דונם שתרם קספר כהן. נקברו בבית הקברות מספר רבנים מפורסמים כמו גם ידוענים מתעשיית הבידור האמריקאית, בהם: פאני ברייס, הבנקאי ואיש העסקים הרמן הלמן , קורלי הווארד, שמפ הווארד, קארל למל האב וקארל למל (הבן), המפיק לואי ב. מאייר מייסד MGM, כרמל מאיירס , מארק סנדריץ' , ג'וזף מל  והאחים: סם, הארי וג'ק וורנר (האחים וורנר).

## קישורים חיצוניים
* 
* 

קטגוריה:קליפורניה: בתי קברות יהודיים
קטגוריה:לוס אנג'לס
צלופחי ביצות

**צלופחי ביצות** או **סינברנכאים** (שם מדעי: Synbranchiformes) היא סדרת דגים ממחלקת מקריני סנפיר, החיים במים מתוקים באזורים טרופיים באמריקה הדרומית, אפריקה דרום-מזרח אסיה ואוסטרליה.

יצורים אלה אינם צלופחים אמיתיים ושייכים לקבוצה שונה - אקנתופטריגי (Acanthopterygii), הקרובה יותר לדקראים ולעוקצנוניים (Gasterosteiformes). עם זאת הם בעלי מבנה גוף נחשי ובעלי קשקשים גחוניים קטנים ולסתות מוארכות מעט.

דגים אלו חיים באזורי ביצות, מערות ובמים מליחים וכמה מינים חיים בחופים טרופיים. הם יכולים לנשום אוויר כשאין להם ברירה, על ידי שלפוחית ריאות שיש להם בקצה גופם.

חלק מדגי הסדרה, כגון צלופח האש, משמשים כדגי נוי נפוצים.

## מיון
* סדרה צלופחי ביצות (Synbranchiformes)
**תת-סדרה Synbranchoidei
***משפחה צלופחים ביצתיים (Synbranchidae)
****סוג ומין יחיד *Macrotrema caligans*
****סוג *Monopterus *- בו המין מונופטרוס קוצ'יה
****סוג *Ophisternon*
****סוג *Synbranchus*
**תת-סדרה *Mastacembeloidei*
***משפחה Chaudhuriidae
****סוג ומין יחיד *Bihunichthys monopteroides*
****סוג *Chaudhuria*
****סוג *Chendol*
****סוג ומין יחיד *Garo khajuriai*
****סוג ומין יחיד *Nagaichthys filipes*
****סוג *Pillaia*
****סוג ומין יחיד *Pillaiabrachia siniae*
***משפחה צלופחים קוצניים (Mastacembelidae)
****סוג *Macrognathus*
****סוג *Mastacembelus*
****סוג ומין יחיד *Sinobdella sinensis*

## קישורים חיצוניים

* 

## הערות שוליים

*
קטגוריה:בעלי חיים שתוארו ב-1983
קטגוריה:טקסונים שתוארו בידי לב ברג
אליפות אירופה באתלטיקה באולם 2015

[ממוזער|שמאל| [O2 ארנה (פראג)|O2 ארנה בפראג בו נערכה האליפות]]
**[[אליפות אירופה באתלטיקה באולם]]** ה-33 התקיימה בין התאריכים 5 במרץ ו-8 במרץ 2015 ב-O2 ארנה בפראג. באליפות השתתפו 614 אתלטים מ-49 מדינות.

רוסיה זכתה באליפות לאחר שספורטאיה זכו ב-6 מדליות זהב ו-2 מדליות כסף. בריטניה זכתה במספר המדליות הרב ביותר (9): 2 מדליות זהב, 4 מדליות כסף ו-3 מדליות ארד.

החפרפרת הקטנה נבחרה להיות סמל התחרות.
## שיאים
במהלך האליפות נקבע שיא אירופה חדש אחד, נקבעו ארבעה שיאי אליפות חדשים ונקבעו 35 שיאים לאומיים חדשים.

## אתלטיות מצטיינות
* קתרינה ג'ונסון-תומפסון (), זכתה במדליית זהב בקרב חמש, עם התוצאה השנייה בטיבה בכל הזמנים ובשיא אליפות חדש של 5,000 נקודות.

## אתלטים מצטיינים
* דילן בורלה (), זכה בשתי מדליות, זהב וכסף. מדליית זהב בריצת שליחים 4X400 מטר ובשיא אירופה חדש של 3:02.87 דקות ומדליית כסף בריצת 400 מטר.
* פאבל מסלק (), זכה בשתי מדליות, זהב וארד. מדליית זהב בריצת 400 מטר בשיא אליפות חדש של 45.33 שניות ומדליית ארד בריצת שליחים 4X400 מטר בשיא לאומי חדש.
* רנו לאבילני (), זכה במדליית זהב בקפיצה במוט, בפעם הרביעית ברציפות ובשיא אליפות חדש של 6.04 מטר.

## ישראל באליפות
* חנה קנייזבה-מיננקו זכתה במדליית ארד בקפיצה משולשת בשיא ישראלי חדש באולם של 14.49 מטר. כבר בשלב המוקדמות היא קבעה שיא ישראלי חדש באולם של 14.40 מטר.
* דונלד סנפורד קבע בשלב המוקדמות את התוצאה המהירה באליפות 46.81 שניות. בשלב חצי הגמר הוא פסל..
* אולגה לנסקי סיימה במקום 29 בריצת 60 מטר בשיא אישי חדש של 7.51 שניות..
* מעיין שחף סיימה במקום 15 בתוצאה של 1.87 מטר.

## תוצאות התחרות
### נשים
#### מקצועות המסלול

#### מקצועות השדה
[ממוזער|שמאל|[קתרינה ג'ונסון-תומפסון קבעה שיא אליפות חדש בקרב חמש]]

### גברים
[ממוזער|שמאל|[פאבל מסלק קבע שיא אליפות חדש בריצת 400 מטר]]
[ממוזער|שמאל|[פסקל מרטינו-לגארד, מנצח ריצת 60 מטר משוכות]]

#### מקצועות המסלול

#### מקצועות השדה

## טבלת מדליות

## קישורים חיצוניים

* 
* תוצאות התחרות באתר התאחדות האתלטיקה האירופית

## הערות שוליים

קטגוריה:אליפויות אירופה באתלטיקה
קטגוריה:2015 בספורט
קטגוריה:תחרויות ספורט בצ'כיה
קטגוריה:פראג: תחרויות ספורט
קטגוריה:צ'כיה: אתלטיקה
קטגוריה:2015 בצ'כיה
צלופחים קוצניים

**צלופחים קוצניים** (שם מדעי: Mastacembelidae) היא משפחה של דגים מסדרת צלופחי ביצות וממחלקת מקריני סנפיר, החיים במים מתוקים באזורי ביצות טרופיים באפריקה דרום-מזרח אסיה ואוסטרליה. הם אינם קרובים לצלופחים האמיתיים.

דגים אלה מזכירים מעט נחשים בעלי סנפירים גדולים וקוצניים ליד הזנב ושאר הגוף חלק ורירי. הלסת פונה למטה ויש 2 נחיריים בולטים. הם יכולים להגיע לאורך 1 מ'.

דגים אלו חיים באזורי ביצות, מערות ובמים מליחים וכמה מינים חיים בחופים טרופיים. הם יכולים לנשום אוויר כשאין להם ברירה, על ידי שלפוחית ריאות שיש להם בקצה גופם. חלקם גם נכנסים לתרדמת קיץ בעת התייבשות ביצות ומקיצים כשהחורף חוזר.

חלק מדגי הסדרה הם דגי נוי נפוצים כמו צלופח האש. חלקם הם גם דגי מאכל.

## מיון
*משפחה **צלופחים קוצניים** (Mastacembelidae)
**סוג Macrognathus
**סוג Mastacembelus - בו המין צלופח אש
**סוג ומין יחיד Sinobdella sinensis

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1870
קטגוריה:טקסונים שתוארו בידי פיטר בליקר
קטגוריה:צלופחי ביצות
בית הקברות עדן ממוריאל פארק

**בית הקברות עדן ממוריאל פארק** (באנגלית: **Eden Memorial Park Cemetery**; גן הזיכרון עדן) הוא בית קברות יהודי נודע בלוס אנג'לס שבקליפורניה שבו קבורים יהודים רבים מאנשי תעשיית הבידור האמריקאית.

בית הקברות ממוקם בשדרות ספולבדה 11500, במיסיון הילס, עמק סן פרננדו שבלוס אנג'לס.

בין הקבורים בו: מיצי גרין , גראוצ'ו מרקס, סם ג'אפה, דון דיאמונד , פיל פוסטר , לני ברוס, ג'יימס קאן, לארי די. מן , הארווי למבק , לואיס דאובר , ג'קי גייל  ומו"לית המולטימדיה לילדים ג'ודית לאב כהן.

## קישורים חיצוניים
* 

* 

קטגוריה:קליפורניה: בתי קברות יהודיים
קטגוריה:לוס אנג'לס
בית הקברות הילסייד ממוריאל פארק

**בית הקברות הילסייד ממוריאל פארק** (באנגלית: **The Hillside Memorial Park**; גן הזיכרון מורד הגבעה) הוא בית קברות יהודי בקלבר סיטי  שבמחוז לוס אנג'לס, קליפורניה.

בית הקברות ידוע בשל מצבת קברו המיוחדת של אל ג'ולסון המצויה בו, חלקת הקבר תוכננה בידי הארכיטקט פול ויליאמס  והיא כוללת אנדרטה וכיפה על עמודים המוצבים כולם בראש גבעה מעל מפל מים הנראה למרחקים.

בבית הקברות קבורים יהודים רבים מאנשי תעשיית הבידור האמריקאית ובהם: ג'ק בני, הנרי ברגמן , הגיטריסט מייק בלומפילד, בן בלו , ריצ'רד ברוקס, אדי קנטור, נל קרטר, ג'ף צ'נדלר, סיד צ'ריס, האחים ג'וליוס ופיליפ אפשטיין, המאפר מקס פקטור ובנו מקס פקטור ג'וניור , ארתור פריד, פריץ פרילינג, המלחין ג'רי גולדסמית', מרק גודסון , אידי גורמה, שחקן הבייסבול האנק גרינברג, רות הנדלר, מו הווארד, מייקל לנדון, לנרד נימוי, סוזאן פלאשט, דברה ראפין, ג'רי רובין, הארכיטקט ג'וליוס שולמן , דינה שור, לו וסרמן , אהרון ספלינג, שלי וינטרס, ויק מורו, דן ליגנט, לואי ניי , קוני סויר, סורל בוק , דיק שון , פרנק בנק , מונטי הול, טום פוסטון , טוני מרטין , ג'ון בלייפר , הארי סוקמן , שלדון אולמן , דן סימור , סטנלי ראלף רוס , שלדון לנרד , סנדי בארון , אלק ג'ייסון , וולטר מיריש , הווארד מוריס , דייוויד ג'נסן , מילטון ברל , לורן גרין , דייוויד אופטושו , פול דובוב   ורבים אחרים.

## קישורים חיצוניים

* 

* 

*
קטגוריה:קליפורניה: בתי קברות יהודיים
בית הקברות מאונט סיני

**בית הקברות מאונט סיני** (באנגלית: **Mount Sinai Memorial Parks and Mortuaries**, גני הזיכרון הר סיני) הוא בית הקברות היהודי הגדול ביותר בקליפורניה ובמערב ארצות הברית., מקום מנוחתם האחרונה של יהודים רבים מאנשי תעשיית הבידור האמריקאית.

בית הקברות בבעלותה ובניהולה של הקהילה היהודית-קונסרבטיבית ב"סיני טמפל"  שבלוס אנג'לס.

בית הקברות כולל שני בתי עלמין יהודיים באזור לוס אנג'לס:
Mount Sinai Hollywood Hills שהוקם ב-1953 ו- Mount Sinai Simi Valley שהוקם ב-1997. שניהם מנוהלים על ידי Mount Sinai Memorial Parks and Mortuaries, עמותה ללא מטרות רווח המופעלת על ידי סיני טמפל.  

בין הידוענים הקבורים בבית הקברות: אנטון ילצ'ין, ברנדון טרטיקופף , בוב סאגט, הלל סלובק, סידני סקולסקי , פיל סילברס, טיבור רובין, מארק רובסון , העיתונאי דניאל פרל, לאונרד כצמן, ג'ק קלוגמן, המתמטיקאי סולומון גולומב, בוני פרנקלין, טוטי פילדס , פריץ פלד , נורמן פל, קאס אליוט, לי ג'יי. קוב, סיד סיזר, שרה בֶּרנר , הרשל ברנרדי, דני ארנולד , ונדי ג'ו ספרבר , מרטין כהן , קלודט נווינס , ג'ון לארץ' , דיק טופלד , דייוויד רוז , אירווין אלן , ג'סי וייט , ברוס גלר , בובי ואן , תאן ויין , ריי ג'סל , דייוויד דורטור , הרבי בראהה (Herbie Braha), הרולד סטון , פלורנס סטנלי  ורבים אחרים.

## היסטוריה
בית הקברות מאונט סיני בלוס אנג'לס שבניהול סיני טמפל, כולל בית מתים ושני בתי עלמין באזור המטרופולין לוס אנג'לס. במקור בית הקברות שכן ב-5950 Forest Lawn Drive בשכונת הוליווד הילס 
של לוס אנג'לס.
באופן רשמי הוא הוקם ב-1953 על ידי בית הקברות השכן Forest Lawn-Hollywood Hills Cemetery. ב-1959 הפך לבית עלמין יהודי בלבד וב-1967 נרכש על ידי סיני טמפל של לוס אנג'לס, בית הכנסת הקונסרבטיבי הוותיק והגדול ביותר בעיר. 

רבים מהכוכבים והידוענים של תעשיית הבידור נקברו בפארק, שהוא ממוקם בלא רחוק מאולפני האחים וורנר

## קישורים חיצוניים

* 

## הערות שוליים

קטגוריה:קליפורניה: בתי קברות יהודיים
קטגוריה:לוס אנג'לס
מורפיזם סופי

בגאומטריה אלגברית, **מורפיזם סופי** בין יריעות אפיניות הוא מורפיזם דומיננטי f: X \to Y שהמשיכה לאחור שלו f^*: A(Y) \to A(X) הופכת את חוג הקואורדינטות A(X) של X להרחבת חוגים שלמה של A(Y).

כיוון שסופיות היא תכונה מקומית, ניתן להרחיב את ההגדרה גם ליריעות כלליות: מורפיזם f: X \to Y הוא **סופי** אם יש ל־Y כיסוי פתוח על ידי יריעות אפיניות V_i כך שלכל i  
f^{-1}(V_i) = U_i היא יריעה אפינית והצמצום של f ל*U**i* הוא מורפיזם סופי בין יריעות אפיניות.

תכונת הסופיות באה לתאר מורפיזם שהסיבים שלו הם סופיים והנקודות בהם אינן יכולות "להיעלם במפתיע" כשעוברים ברציפות בין הסיבים.

באמצעות מושג המורפיזם הסופי ניתן לנסח את משפט הנורמליזציה של נתר באופן גאומטרי: לכל יריעה אפינית אי־פריקה יש מורפיזם סופי ממנה למרחב אפיני, ובדומה לכל יריעה פרויקטיבית אי־פריקה יש העתקה סופית ממנה למרחב פרויקטיבי.

## תכונות
* סופיות היא תכונה מקומית.
* כל מורפיזם סופי הוא על.
* הרכבת מורפיזמים סופיים היא מורפיזם סופי.
* מורפיזם סופי הוא העתקה סגורה.
* אם f: X \to Y מורפיזם סופי אז הממד של X שווה לממד של Y.

קטגוריה:גאומטריה אלגברית
חניתאים

**חניתאים** (שם מדעי: Beloniformes) הם סדרה של דגים קטנים עד בינוניים בגודלם, מקבוצת הכליל גרמיים.
## מאפיינים
דגים אלה חיים ברובם הגדול בים הפתוח, למרות שכמה מינים חיים במים מתוקים. הם בעלי גופים דקים ומוארכים ולחלקם לסתות ארוכות עם שיניים חדות. הם ניזונים מאצות, פלנקטון או יצורי ים כמו סרטנים ודגים אחרים. 

לחניתאים לסתות מוארכות בחלקם ואצל חלקם ישנה לסת מוארכת תחתונה כשהרגילה באורך רגיל. הקשקשים שלהם קנים ואפורים או שקופים, מה שעוזר בהסוואה. כמו כן הדגים המרחפים שייכים לסדרה זו ובעלי כנפיים העוזרות להם לעופף במהירות כדי להימלט מטורפיהם.

## משפחות
*ארזניתיים (Adrianichthyidae)
*שפודניים (Belonidae)
*דאוניים (Exocoetidae)
*חַד לִסְתִּיִּים (Hemiramphidae)
*רמחניים (Scomberesocidae) 
*Zenarchopteridae

## גלריה

קובץ:Platybelone argalus Maldives.JPG
קובץ:Hemirhamphodon pogonognathus02.jpg
קובץ:Hirundichthys rondeletii.jpg
קובץ:Halfbeak Cuba.JPG


## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1937
קטגוריה:טקסונים שתוארו בידי לב ברג
אדואליזם

**אדואליזם** (בצרפתית: **Adualisme**; העדר שניוּת) הוא מונח בפסיכולוגיה המתאר את השלב בהתפתחותו הפסיכולוגית של ילד שבו אינו מסוגל עדיין להבחין בקיומן הנפרד של שתי ישויות ויותר. בשלב זה עדיין אין הילד חווה את ה"אני" ואת כל השאר בצורה מובחנת.

המונח נטבע בידי הפסיכולוג ג'יימס מרק בולדווין, ופותח מאוחר יותר בידי ז'אן פיאז'ה. פיאז'ה הגדיר צורות שונות של אדואליזם שנעלמות בשלבים שונים בחיי הילד.

## לקריאה נוספת
* ז'אן פיאז'ה, **תפיסת העולם של הילד**, מאנגלית: אליהו פורת, תל אביב: ספריית פועלים, 1966. (ראו בעיקר עמ' 34 ואילך)

קטגוריה:פסיכולוגיה התפתחותית
דגי-חשמל טרופיים

ממוזער|Apteronotus albifrons באקווריום בפריז
[שמאל|ממוזער|[צלופח חשמלי]]
**דגי-חשמל טרופיים** או **דגי סכין אמריקאים** (שם מדעי: Gymnotiformes) היא סדרה של דגי גרם מקבוצת הכליל גרמיים החיים בנהרות וביצות באמריקה הדרומית.
## מאפיינים
אלו דגי חשמל בעלי סנפירים קטנים וזנב ארוך המסתיים בקצה חד ומזכיר צורת סכין. אין להם כלל סנפירי גב או גחון והלסתות קטנות, מוארכות ובעלות שיניים מועטות. במקום אלה הם מהממים את טרפם בחשמל שהם מפיקים מגופים מאירים בצידי גופם. הקטלני שבדגים אלה הוא צלופח חשמלי שאיננו צלופח ויכול להפיק חשמל בעוצמה של 600 ואט. זהו גם הגדול שבבני הסדרה והוא יכול להגיע לאורך 2 מטר ולשקול מעל 20 ק"ג.

דגים אלה חיים בנהרות כמו האמזונאס והאורינוקו והם כמעט עיוורים. הם משתמשים בחשמל כדי לבנות להם מפה של סביבתם בדומה לכרישים. כמו כן חלקם יכולים לנשום אוויר.

## מיון
*סדרה **דגי-חשמל טרופיים** (Gymnotiformes)
**תת-סדרה Gymnotoidei
****משפחה דגי סכין עירומים (Gymnotidae)
**תת-סדרה Sternopygoidei
***על-משפחה Rhamphichthyoidea
****משפחה רמפיקתיים (Rhamphichthyidae)
****משפחה היפופימיים (Hypopomidae)
***על-משפחה Apteronotoidea
****משפחה סטרנופיגיים (Sternopygidae)
****משפחה אפטרונוטיים (Apteronotidae)

## ראו גם
*דגי חשמל
*צלופח חשמלי

## קישורים חיצוניים

קטגוריה:בעלי חיים שתוארו ב-1940
קטגוריה:טקסונים שתוארו בידי לב ברג
*
קטגוריה:ערכים שבהם תבנית בריטניקה אינה מתאימה
קיפונאים

ממוזער|Chelon labrosus
**קיפונאים** (שם מדעי: *Mugiliformes*) היא סדרת דגים ממחלקת מקריני סנפיר, בתוכה משפחה יחידה - **קיפוניים** (Mugilidae). דגים אלה חיים בימים ממוזגים וטרופיים שונים, בעיקר בקרבת החופים וחלקם גם חיים במים מליחים, בהם יש מעט דגים וכמה מהם חיים בנהרות. במשפחה זו יש 80 מינים ב-25 סוגים שונים. רבים מדגים אלה הם דגי מאכל. בעבר הם השתייכו לסדרת הדקראים הגדולה.

לדגים אלה סנפירים קדמיים קטנים אך סנפירי גחון וזנב גדולים ומחודדים, והזנב גדול ועוזר להם לנוע במהירות קדימה. הבטן שלהם מעוגלת מעט, והם כסופים בצבעם. הלסת קטנה ומחודדת. הם אוכלי כל, וניזונים מהחי ומהצומח.

המין קיפון בורי מגיע לחופי ישראל. הוא יכול לשחות גם במעלה נהרות.

## סוגים

## קישורים חיצוניים

* 
* 

*
קטגוריה:בעלי חיים שתוארו ב-1829
קטגוריה:טקסונים שתוארו בידי ז'ורז' קיווייה
זאוסאים

**זאוסאים** (שם מדעי: Zeiformes) היא סדרת דגים ממחלקת מקריני סנפיר בעלי גוף צר וגבוה החיים בעומק בימים שונים ורבים מהם הם דגי מאכל. קיימים 33 מינים ב-7 משפחות.

מבנה גופם של דגים אלה הוא דק אבל מוגבה. הם בעלי לסת קצרה הפונה למעלה וגולגולת שטוחה. הסנפיר הגבי הוא קוצני ובעל כמה סנפירים היוצאים ממנו וגם הזנב קוצני. הם חיים רוב הזמן בעומקים. אורכם משתנה בין 43 ס"מ ל-90 ס"מ.

## מיון
*סדרת **זאוסאים** (Zeiformes)
**משפחה Cyttidae
**משפחה Grammicolepididae
**משפחה Oreosomatidae
**משפחה Parazenidae
**משפחה מוריגניים (Zeidae)
**משפחה Zenionidae (ייתכן שקרויה Macrurocyttidae)

משפחת הכופיתיים (Caproidae) שויכה בעבר לזאוסאים אך כיום משויכת לסדרת הדקראים.

## גלריה

Peixe de San Pedro 1.JPG|מוריגן הכתם
Zenion hololepis 2.jpg
Oreosomatidae.jpg
Cape dory.jpg


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1909
קטגוריה:טקסונים שתוארו בידי צ'ארלס טייט רגן
קטגוריה:זאוסאים
אליהו אליעזר גרודזינסקי

הרב **אליהו אליעזר גרודזינסקי** (או: **גרודננסקי**; ט"ז בניסן ה'תקצ"א, 30 במרץ 1831 - כ"ח בניסן ה'תרמ"ז, 22 באפריל 1887) היה רב ואב"ד בעיר וילנה. חתנו של רבי ישראל מסלנט.

## ביוגרפיה
נולד בווילנה לפייגא ולרב יצחק גרודזינסקי ("ר' איצל'ה שירווינטר"; תקס"א-תרכ"ז), דיין ומו"צ בקהילה היהודית בעיר. למד בישיבתו של רבי ישראל מסלנט בבית המדרש המרכזי בפרבר זרצ'ה, ובשנת ה'תר"ו (1846) הוצג על ידי ר' ישראל בפני משה מונטיפיורי שביקר בישיבה, כבחיר התלמידים. בשנת ה'תר"ט (1849) נשא את מלכה הינדה בתו של רבי ישראל מסלנט. בשנת 1855 מונה למו"ץ בקהילה בווילנה ולאחר זמן הוכתר לראש המו"צים בעיר לצד הרב שלמה הכהן. הוא נמנה בהמשך על הרכב בית הדין הווילנאי יחד עם הרב הכהן והרב יוסף ב"ר רפאל סקוביץ. כאחד מחשובי הרבנים בווילנה הייתה לו השפעה על מינויי רבנים בעיר, הוא הביא בין היתר למינויו של ידידו הרב מאיר מיכל רבינוביץ (מיכל שאטער) מחבר "המאיר לעולם" לאחר שעזב את עיירת רבנותו, כמורה הוראה ראשי בעיר.

כשהקים ר' ישראל סלנטר את הוועדה המדינית לענייני היהודים בשנות ה-70 של המאה ה-19, נמנה עם חברי הוועדה. השתתף באספות הרבנים בפטרבורג ב-1870 וב-1885, ונבחר יחד עם ר' ראוב'לה דיננבורגר ור' ליפא'לה ממיר כוועדה מייעצת לענייני יהדות לנציגים היהודיים בפטרבורג.

סייע לחותנו בהפצת תנועת המוסר ובייסוד כולל אברכים בקובנה ב-1879 ושימש בא-כוחו בניהולו לאחר נסיעתו לפריז.

חתניו הם הרב חיים עוזר גרודזנסקי, ממנהיגי היהדות החרדית בליטא בתקופה שלפני השואה והרב ראובן דב דסלר, ממנהיגי תנועת המוסר ומנהל ישיבת תלמוד תורה בקלם, אביו של הרב אליהו אליעזר דסלר.

נקבר בבית הקברות בווילנה.

## לקריאה נוספת
* הרב דב כץ, **תנועת המוסר - חלק ב**', בית הספרים, תש"י

## קישורים חיצוניים
* 
* 
*  (ידיעה על פטירתו)

קטגוריה:רבנים ליטאים
קטגוריה:משפחת ליפקין
קטגוריה:וילנה: רבנים
קטגוריה:תנועת המוסר: אישים
דיומרסי נדונגלה

**דיומרסי נדונגלה** (בצרפתית: **Dieumerci Ndongala**; נולד ב-14 ביוני 1991 בקינשסה) הוא כדורגלן קונגולזי המשחק בעמדת הקשר בקבוצת אפואל ניקוסיה ובקונגו הדמוקרטית.

## קריירה
נדונגלה החל לשחק כדורגל בשנת 2000, בעודו בן 9, במחלקת הנוער של סטנדרד לייז' בה שיחק כ-11 שנים. בשנת 2011 עבר השחקן לג'אוניס אש מלוקסמבורג בה רשם 33 הופעות ליגה ו-7 שערים. לאחר כשנתיים נמכר נדונגלה למועדון לה לובייר מהליגה השלישית בבלגיה בה שיחק 26 משחקי ליגה וכבש 9 שערים. ב-2014 הצטרף השחקן לשורות שרלרואה מהליגה הבלגית הראשונה. ב-8 בפברואר 2014 רשם נדונגלה הופעת בכורה במדי הקבוצה בליגה, בהפסד 1–3 ללוקרן. ב-3 במאי 2014 כבש נדונגלה את שער הבכורה שלו בקבוצה, בהפסד 1–2 לקורטרייק. בקיץ 2015 היה שותף לניצחון הענק 2–9 בסיכום שני המשחקים על בית"ר ירושלים במוקדמות הליגה האירופית ואף כבש ובישל שער. בעונת 2015/2016 נבחר לשחקן העונה בקבוצה. בקיץ 2016 נמכר נדונגלה לגנט הבלגית. לאחר עונה חלשה בגנט, חתם נדונגלה לשנתיים במועדון נעוריו סטנדרד לייז'.
לאחר תקופה בראסינג גנק יצא לראשונה נדונגלה להשאלה בליגה שאינה הבלגית. הוא הושאל לחצי עונה לקסימפאשה הטורקית.
בקיץ 2020 חתם על חוזה חדש באפואל ניקוסיה הקפריסאית ביחד עם החלוץ הישראלי בן סהר ועם הקשר הישראלי עומר אצילי נגדו שיחק במוקדמות הליגה האירופית בקיץ 2015.

## נבחרת לאומית
בשנת 2015 זומן נדונגלה לנבחרת קונגו, שם שיחקו חבריו לקבוצת שרלרואה, ניסקנס קבאנו ופראפיט מנדנדה.

## קישורים חיצוניים

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני שרלרואה
קטגוריה:כדורגלני גנט
קטגוריה:כדורגלני סטנדרד לייז'
קטגוריה:כדורגלני ראסינג גנק
קטגוריה:כדורגלני קסימפאשה
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני אפואל ניקוסיה
קטגוריה:אישים מהרפובליקה הדמוקרטית של קונגו שנולדו ב-1991
עין-ירחיים

**עין-ירחיים** (שם מדעי: Hiodontiformes) היא סדרה של דגים גדולים ממחלקת מקריני סנפיר. בסדרה זו משפחה יחידה - עין ירחים (Hiodontidae) ושני מינים חיים.

לדגים אלה עיניים גדולות המחזירים אור ומכאן השם ירח. הם כסופים ובעלי זנבות גדולים ומזכירים בצורתם סרדינים גדולים. קבוצה זו היא קרובתה הרחוקה של הסדרה גרום-לשונאים ובעבר נכללו בה. 

דגים אלה נפוצים באמריקה הצפונית בנהרות ואגמים ומחפשים טרף כמו חרקי מים, רכיכות שונות ודגים. הם יכולים להגיע לאורך 47 ס"מ.

## מיון
*סדרה עין-ירחיים (Hiodontiformes)
**משפחה **עין-ירחים** (Hiodontidae)
***סוג ומין יחיד *Plesiolycoptera daqingensis* - נכחד
***סוג ומין יחיד *Yanbiania wangqingica* - נכחד
***סוג *Eohiodon *- נכחד
****מין *Eohiodon rosei* - נכחד
****מין *Eohiodon woodruffi* - נכחד
***סוג עין-ירח (*Hiodon*)
****מין עין-זהב (*Hiodon alosoides*)
****מין עין-ירח (*Hiodon tergisus*)
****מין *Hiodon consteniorum* - נכחד

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אוסטאוגלוסומורפיים
יחסי קובה–קפריסין

**יחסי קובה–קפריסין** הם היחסים הדיפלומטיים בין '''רפובליקת קפריסין''' לבין '''הרפובליקה של קובה'''. קפריסין מיוצגת בקובה באמצעות שגרירות בהוואנה, וקובה מיוצגת בקפריסין באמצעות שגרירות בניקוסיה.

## היסטוריה
היחסים בין שתי המדינות כוננו ב-22 בנובמבר 1960.

ב-28 בספטמבר 2009, נשיא רפובליקת קפריסין, דימיטריס כריסטופיאס, ביקר באופן רשמי בקובה יחד עם שר החוץ, מרקוס קיפריאנו , שר המסחר, התעשייה והתיירות, אנטוניס פסקלידס  ודובר הממשלה, סטפנוס סטפאנו. באותו יום, בארמון המהפכה, הנשיא הקובני ראול קסטרו העניק לנשיא קפריסין, דימיטריס כריסטופיאס את מדליית חוסה מארטי. באותו יום, נפתחה גם שגרירות קפריסין בהוואנה. ב-29 בספטמבר, נאם נשיא קפריסין באוניברסיטת הוואנה.

ב-26 בספטמבר 2015, נפתחה תערוכה בשגרירות קובה בניקוסיה לכבוד 55 שנים ליחסים בין שתי המדינות.

## יחסי מסחר

הטבלה הבאה מציגה את יחסי המסחר בין שתי המדינות בשנים 20092013:

## שגרירים
החל מה-25 בינואר 2013, השגריר הקובני בקפריסין, הוא אראמיס פואנטה הרננדז. השגריר הקפריסאי בקובה הוא איאקובוס גירגוסיאן.

## קישורים חיצוניים
* משרד החוץ של הרפובליקה של קפריסין חתמה על הסכמים בין שתי המדינות
## הערות שוליים

קטגוריה:ערכים ללא קטגוריות פיזיות - יחסי חוץ
טרפוניים

ממוזער|Elops saurus
**טרפוניים** (שם מדעי: Elopiformes) הם סדרת דגים מיוחדים החיים באוקיינוסים והימים הטרופיים והם קרובי משפחה רחוקים של הצלופחים. בסדרה זו 2 משפחות ובהם 2 סוגים.

הטרפוניים מזכירים במראם סרדינים ענקיים בעלי לסתות מובלטות ואולם הדגיגים הבוקעים מהביצים מוארכים וחסרי קשקשים והם שקופים. 

דגים אלה הם אוכלי בשר וחלקם מסוגלים לנשום אוויר בעת הצורך, מה שעוזר להם להגיע למים דלים בחמצן אך עשירים במזון. רבים מהם נפוצים באוקיינוס האטלנטי.

## מיון הסדרה
*סדרה טרפוניים (Elopiformes)
**משפחה דוממיים (Elopidae)
***סוג דומם (Elops) - בו 7 מינים
**משפחה גדולי עין (Megalopidae)
***סוג גדול-עין (Megalops) - בו 2 מינים

## קישורים חיצוניים

*
* 

*
קטגוריה:טקסונים קיימים שהתפתחו ביורה תיכון
אלסה בניטס

**אלסה בניטס יאנייס** (בספרדית: **Elsa Benítez Yáñez**; נולדה ב-10 באפריל 1977) היא דוגמנית ומנחת טלוויזיה מקסיקנית.

## ביוגרפיה
בניטס נולדה בארמוסיו, היא ייצגה את מקסיקו בתחרות דוגמנית העל העולמית כשלינדה אוונג'ליסטה שימשה כמודל לחיקוי עבורה וב-1995 זכתה בתחרות דוגמנות בפוארטו ריקו, ב-1996 היא עברה להתגורר באירופה והופיעה על השער של ווג איטליה ולאחר מכן היא עברה להיות מיוצגת על ידי סוכנות עלית והופיעה על שערי מגזינים רבים וביניהם הרפרס בזאר, Elle ומארי קלייר, היא כיכבה חמש פעמים בגיליון בגדי הים של ספורטס אילוסטרייטד ומתוכם הופיעה פעמיים על שער הגיליון.

במהלך הקריירה של היא הופיעה בתצוגות אופנה רבות וביניהם של שאנל ומקס מארה, ב-1999 היא הופיעה בלוח שנה של חברת פירלי המציגה נשים לאורך העשורים השונים 

בשנים 2012-2009 הנחתה את שלושת העונות הראשונות של תוכנית הריאליטי "הטופ מודל הבאה של מקסיקו". בין היתר, השתתפה בתצוגת האופנה של ויקטוריה'ס סיקרט.

## קישורים חיצוניים

קטגוריה:דוגמניות מקסיקניות
קטגוריה:מנחות טלוויזיה מקסיקניות
קטגוריה:משתתפות בתחרות דוגמנית העל העולמית
קטגוריה:מקסיקניות שנולדו ב-1977
קטגוריה:מקסיקנים שנולדו ב-1977
מריה פרננדה אספינוסה

**מריה פרננדה אספינוסה** (בספרדית: **María Fernanda Espinosa**; נולדה ב-7 בספטמבר 1964) היא פוליטיקאית ודיפלומטית אקוודורית. לצד הקריירה הפוליטית שלה, אספינוסה היא גם משוררת ומסאית.

## ביוגרפיה
נולדה בסלמנקה במערב ספרד בזמן שהוריה שהו בעיר. היא שולטת בצרפתית ובאנגלית ובעלת ידע בפורטוגזית. בעלת תואר שני במדעי החברה ותואר ראשון באנתרופולוגיה ובמדע המדינה.

בשנת 2007 כיהנה כשרת המסחר. בין תפקידיה הרבים שימשה אספינוסה כשרת החוץ של ארצה, במשרתה זו התבטאה כנגד נוכחות בסיסים צבאיים של צבא ארצות הברית על אדמת אקוודור. היא שימשה כנציגה הקבועה של אקוודור באו"ם ומאז 2012 היא כיהנה כשרה לביטחון לאומי של אקוודור. בתפקיד זה היהא הייתה עד לשנת 2014 כאשר במקומה מונה פרננדו קואבה. בשנת 2014 היא מונתה לנציגת המדינה באו"ם וכהנה בתפקיד עד לשנת 2017. בשנה זו היא מונתה בפעם השנייה לתפקיד שרת החוץ. מריה פרננדה אספינוסה סיימה כהונה זו בשנת 2019.

## קישורים חיצוניים

קטגוריה:פוליטיקאים אקוודורים
קטגוריה:שגרירים באו"ם
קטגוריה:נשיאי העצרת הכללית של האומות המאוחדות
קטגוריה:משוררות
קטגוריה:מסאיות
קטגוריה:נשים אקוודוריות
קטגוריה:שרות חוץ
קטגוריה:זוכות פרס 100 נשים (BBC)
קטגוריה:בוגרי אוניברסיטאות ומכללות באקוודור
קטגוריה:ילידות 1964